2 Te na ô ra te hoê tumu parau no nia i te haapaoraa i te feia ruhiruhia: “E ere i te mea ohie ia tauaparau i nia i te mau fifi o te matahiti rahi. Ua ineine maitai a‘e râ te hoê utuafare i te faaruru i te tahi noa ’tu fifi a faanaho atea ’i i te mau ravea e vai ra e a faaoti oioi ai i te ohipa e rave.” Mea faufaa teie huru tauaparauraa a taa ’i e eita e nehenehe e ape i te mau fifi o te matahiti rahi. Tera râ, e nehenehe tatou e rave i te tahi mau faaineineraa e e rave atea i te mau faaotiraa. E hi‘o ana‘e e nafea te mau utuafare e haa amui ai e ma te here no te rave i te mau faaotiraa fifi.